**Ministru kabineta rīkojuma projekta “Par valsts pētījumu programmu “Augstas enerģijas fizika un paātrinātāju tehnoloģijas”” projekta sākotnējās ietekmes novērtējuma ziņojums” (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par valsts pētījumu programmu “Augstas enerģijas fizika un paātrinātāju tehnoloģijas”” (turpmāk – rīkojuma projekts) mērķis ir apstiprināt valsts pētījumu programmu “Augstas enerģijas fizika un paātrinātāju tehnoloģijas” (turpmāk – Programma), nosakot tās virsmērķi, mērķi, uzdevumus, īstenošanas termiņu, piešķirto finansējumu un sasniedzamos rezultātus.Risinājums: Izglītības un zinātnes ministrija varēs īstenot un finansēt Programmas ietvaros pētniecību dabaszinātnēs un inženierzinātnēs augstas enerģijas fizikas un paātrinātāju tehnoloģiju jomās.Stāsies spēkā Oficiālo publikāciju un tiesiskās informācijas likumā noteiktajā kārtībā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izglītības un zinātnes ministrija (turpmāk – Ministrija) ir izstrādājusi rīkojuma projektu saskaņā ar:1. Ministru kabineta 2019. gada 17. septembra sēdes protokollēmumu (prot. Nr.42, 34.§) “Informatīvais ziņojums “Par prioritārajiem pasākumiem valsts budžetam 2020. gadam un ietvaram 2020.–2022. gadam”” 2. punktu (informatīvā ziņojuma pielikumā tas norādīts kā prioritārā pasākuma kods 15\_10\_P);
2. Zinātniskās darbības likuma 13. panta otrās daļas 3. punktu, kas nosaka, ka Ministru kabinets apstiprina prioritāros zinātņu virzienus un valsts pētījumu programmas;
3. Zinātniskās darbības likuma 35. panta otro daļu, kas nosaka, ka valsts pētījumu programmu mērķus un uzdevumus nosaka attiecīgās nozaru ministrijas, konsultējoties ar Latvijas Zinātņu akadēmiju un Latvijas Zinātnes padomi. Ministrija vai citas nozaru ministrijas valsts pētījumu programmu projektu konkursa kārtībā var piešķirt valsts pētījumu programmu projektiem finansējumu no zinātnes finansēšanai piešķirtajiem valsts budžeta līdzekļiem. Valsts pētījumu programmu projektu konkursu organizē un īsteno Latvijas Zinātnes padome.
4. Ministru kabineta 2018. gada 4. septembra noteikumu Nr. 560 “Valsts pētījumu programmu īstenošanas kārtība” 4. punktu.
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai paplašinātu sadarbību ar Eiropas Kodolpētniecības organizāciju (turpmāk – CERN) un kļūtu par asociēto CERN dalībvalsti, Latvijai ir jādemonstrē atbilstoša zinātniskā kapacitāte. Ņemot vērā CERN Konvencijā[[1]](#footnote-1) un CERN pieteikuma anketai CERN asociētās valsts pretendentiem”[[2]](#footnote-2) noteikto, CERN darbības metodes, mērķus un principus, zinātniskās kapacitātes demonstrēšana ietver:1. zinātnisko kopienu, kura nodarbojas ar augstas enerģijas daļiņu fizikas jautājumiem. Latvijā tā ir neliela. Lai attīstītu fizikas nozares augstas enerģijas daļiņu fizikas jomu, ir nepieciešams izveidot starptautisku starpdisciplināru augstas enerģijas daļiņu fizikas un paātrinātāju tehnoloģiju doktorantūras studiju programmu[[3]](#footnote-3);
2. esošā zinātniskā sadarbība ar CERN zinātniskajos eksperimentos un projektos – šāda sadarbība jau notiek, tomēr tā ir ievērojami jāpaplašina, piesaistot jaunos zinātniekus esošajiem sadarbības projektiem un iesaistoties jaunos, tādējādi arī veicinot nacionālās kapacitātes nostiprināšanu un ilgtspējīgu attīstību;
3. Latvijas zinātnisko institūciju dalība kopā ar CERN Eiropas Savienības līdzfinansētajos zinātniskās pētniecības projektos augstas enerģijas daļiņu fizikas vai paātrinātāju tehnoloģiju jomās. Piemēram, šobrīd tā ir Rīgas Tehniskajai universitātei dalība programmas “Apvārsnis 2020” projektā „ARIES” un Latvijas Universitātes Fizikas Institūta dalība projektā „LIEBE”.

Ņemot vērā Ministru kabineta 2018. gada 6. februāra sēdes protokollēmumā (prot. Nr.7, 31.§) norādīto, uzsākt pievienošanās procesu CERN, kā arī CERN ekspertu atzinumu par augstas enerģijas daļiņu fizikas pētniecības nepietiekamo attīstību Latvijā, ir nepieciešams izveidot starpdisciplināru valsts pētījumu programmu dabaszinātnēs un inženierzinātnēs un tehnoloģijās, sadarbībai ar CERN augstas enerģijas fizikas un paātrinātāju tehnoloģiju jomās, kurās ir būtiska sadarbība ar CERN zinātnisko personālu un CERN infrastruktūras izmantošana. Rīkojuma projekts ir izstrādāts, lai apstiprinātu Programmu un noteiktu tās virsmērķi, mērķi, uzdevumus, īstenošanas termiņu un finansējumu. Rīkojums Ministrijai dos iespēju uzsākt Programmu un konkursa nolikuma izstrādi sadarbībā ar Latvijas Zinātnes padomi, secīgi izsludināt Programmas projekta pieteikumu konkursu, veikt projekta atlasi un noslēgt projekta īstenošanas līgumu, kā to paredz Ministru kabineta 2018. gada 4. septembra noteikumi Nr. 560 “Valsts pētījumu programmu projektu īstenošanas kārtība”. Programma kā valsts pasūtījums ir politikas īstenošanas mehānisms, ar kura palīdzību tiks identificēti un pētīti tādi Latvijas ilgtspējai un attīstībai nozīmīgi jautājumi, kuru risināšanai ir nepieciešams fokusēt Latvijas zinātnisko institūciju darbu un noteikt zinātniskus uzdevumus. Ievērojot minēto, Programma rada labvēlīgus apstākļus Latvijas ilgtspējīgas attīstības mērķu sasniegšanai un ekonomiskās izaugsmes stimulēšanai.Saskaņā ar Zinātniskās darbības likuma 35. panta pirmo un otro daļu un Ministru kabineta 2018. gada 4. septembra noteikumu Nr. 560 “Valsts pētījumu programmu projektu īstenošanas kārtība” 3., 4. un 6. punktu, Programmu izstrādāja Ministrija, sadarbojoties ar Ministrijas izveidotu Programmas stratēģiskās vadības padomi (turpmāk – stratēģiskā padome), kuras uzdevums ir konsultēt ministriju par Programmas stratēģiskajiem mērķiem un uzdevumiem, sniegt priekšlikumus Programmas pilnveidei un izvērtēt Programmas sasniegtos rezultātus pēc tās pabeigšanas. Stratēģiskās padomes locekļu sastāvā ir pārstāvji no Ministrijas, Rīgas Tehniskās universitātes, Latvijas Universitātes Cietvielu fizikas institūta, sabiedrības ar ierobežotu atbildību “Baltic Scientific Instruments”, Merilendas Universitātes *(University of Maryland)*, Pjēra un Marijas Kirī universitātes (Parīze VI) (*Université Pierre & Marie Curie, Paris VI*), Londonas Universitātes (*University of London*), un CERN.Programmas saturiskais ietvars tika izstrādāts sadarbībā ar stratēģiskās padomi (sēde notika 2020. gada 14. februārī), kā arī saskaņā ar Zinātniskās darbības likuma 35. panta otro daļu, konsultējoties ar Latvijas Zinātņu akadēmiju (2020.gada 01.aprīļa vēstule Nr. 1.1. – 5/45) un Latvijas Zinātnes padomi (2020.gada 30.marta vēstule Nr Nr. 1/2.N-50). Pēc stratēģiskās padomes sēdes tika saņemti un integrēti arī rakstiski komentāri no stratēģiskās padomes locekļiem.Programmas īstenošanu var pagarināt līdz vienam gadam, tas ir, līdz 2023. gada 31. decembrim, ja tas ir nepieciešams Programmas un tās projektu rezultātu nostiprināšanai un publiskošanai, bez papildu finansējuma piešķiršanas. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, stratēģiskā padome, Latvijas Zinātnes padome un Latvijas Zinātņu akadēmija. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Zinātniskās institūcijas un augstskolas, tajā skaitā tajās nodarbinātie; zinātnieki; studējošie un doktora grāda pretendenti. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts neietekmē administratīvo slogu. |
| 3. | Administratīvo izmaksu monetārs novērtējums | Rīkojuma projekts šo jomu neskar. |
| 4. | Atbilstības izmaksu monetārs novērtējums | Rīkojuma projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021.gads | 2022.gads | 2023.gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 300 000 | 0 | 300 000 | 0 | 300 000 | 0 | 0  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 300 000 | 0 | 300 000 | 0 | 300 000 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 300 000 | 0 | 300 000 | 0 | 300 000 | 0 | 0  |
| 2.1. valsts pamatbudžets | 300 000 | 0 | 300 000 | 0 | 300 000 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Rīkojuma projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav paredzētas. |
| 8. Cita informācija | Programmas īstenošanai 2020. – 2022. gadam ir piešķirts finansējums 900 000 *euro* apmērā.Programmu finansē no Ministrijas valsts budžeta programmas 05.00.00 “Zinātne” apakšprogrammā 05.12.00 “Valsts pētījumu programmas” piešķirtajiem valsts budžeta līdzekļiem programmas īstenošanas nodrošināšanai ik gadu 300 000 *euro* apmērā.Programmas īstenošanai piešķirto kopējo finansējumu ir plānots sadalīt viena Programmas projektu pieteikumu konkursa ietvaros, pie nosacījuma, ja projektu pieteikumi novērtēti virs kvalitātes sliekšņa un projektu ietvaros tiks risināti visi Programmas uzdevumi. Gadījumā, ja projektu pieteikumu skaits būs nepietiekošs, tad tiks organizēts atkārtots projektu pieteikumu konkurss. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Rīkojuma projekts šo jomu neskar. |

|  |
| --- |
|  **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pirms Programmas projektu konkursa izsludināšanas plānots organizēt informatīvu semināru projektu pieteikumu iesniedzējiem par Programmas projektu konkursa nolikumu un praktiskajām vadlīnijām projekta pieteikuma sagatavošanai, kā arī publicēt informāciju par konkursa nolikumu, vadlīnijām, kā arī atbilžu apkopojumu biežāk uzdotajiem jautājumiem Ministrijas un Latvijas Zinātnes padomes mājaslapā. |
| 2. | Sabiedrības līdzdalība projekta izstrādē | 2020. gada 12. februārī Rīgas Tehniskās universitātes CERN Nacionālā kontaktpunkta organizētā semināra “Informatīvs seminārs CERN Nacionālā kontaktpunkta rīcības plāna īstenošanai” ietvaros Ministrija ziņoja par Programmas konceptuālo ietvaru un izstrādes statusu. Seminārā piedalījās dalībnieki no zinātniskās kopienas, valsts pārvaldes, nozaru asociācijām, sociālajiem partneriem un CERN. Informācija par semināru, tostarp darba kārtība, dalībnieku saraksts un kopsavilkums par semināra norisi ir pieejami saitē[[4]](#footnote-4). |
| 3. | Sabiedrības līdzdalības rezultāti | Šobrīd par rīkojuma projektu nav saņemti iebildumi vai priekšlikumi no sabiedrības pārstāvjiem. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ministrija, Latvijas Zinātnes padome, zinātniskās institūcijas, augstskolas, CERN.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektam nav ietekmes uz pārvaldes funkcijām un institucionālo struktūru. Saistībā ar rīkojuma projekta izpildi jaunu institūciju izveide, institūciju likvidācija vai reorganizācija nav paredzēta.Rīkojuma projekts tiks realizēts esošo cilvēkresursu ietvaros.  |
| 3. | Cita informācija | Nav. |

Izglītības un zinātnes ministre Ilga Šuplinska

Valsts sekretāre Līga Lejiņa

L.F.Dreimane 67047970

lana.dreimane@izm.gov.lv

K.Karolis 67047996

kaspars.karolis@izm.gov.lv

1. <https://council.web.cern.ch/en/content/convention-establishment-euroopean-organization-nuclear-research> [↑](#footnote-ref-1)
2. “Guideline for the Application Questionnaire for a CERN Associate Membership” – CERN, 27.10.2014. (<https://www.rtu.lv/writable/public_files/RTU_application_questionnaire.pdf>) [↑](#footnote-ref-2)
3. RTU sadarbībā ar CERN Baltijas Grupu un CERN pasākuma SAM 8.2.1. “Samazināt studiju programmu fragmentāciju un stiprināt resursu koplietošanu” ietvaros plāno izstrādāt starpdisciplināru starptautiskas augstas enerģijas daļiņu fizikas un paātrinātāju tehnoloģiju doktorantūras studiju programmu. [↑](#footnote-ref-3)
4. https://indico.cern.ch/event/879680/ [↑](#footnote-ref-4)